Երվանդ Երկանյան

Երվանդ Վահանի Երկանյան (), հայ կոմպոզիտոր, ջութակահար։ ՀՀ արվեստի վաստակավոր գործիչ (2011)։

Դաշնակահար, դիրիժոր Սեդրակ Երկանյանի եղբայրը։

Կենսագրություն 
Երվանդ Երկանյանը ծնվել է 1951 թվականին Գյումրիում։ Երաժշտական կրթություն ստացել է 5 տարեկան հասակից՝ հաճախելով ջութակի դասերի։ 1970 թվականին ավարտել է Երևանի Կոմիտասի անվան պետական կոնսերվատորիայի կոմպոզիցիայի (պրոֆեսոր` Գ. Եղիազարյան) և ջութակի (պրոֆեսոր` Հ. Վարդանյան) բաժինները։ 1978 թվականին ավարտել է նույն կոնսերվատորիայի ասպիրանտուրան՝ պրոֆեսոր Գ. Եղիազարյանի ղեկավարությամբ։ 1975-1994 թվականներին դասավանդել է Երևանի կոնսերվատորիայում։ 1987-1994 թվականներին եղել է հայկական հնագույն երաժշտության «Տաղարան» անսամբլի գեղարվեստական ղեկավարն ու դիրիժորը, որի ժամանակ մշակել է ավելի քան 150 հին հայկական շարականներ։ 1995 թվականից եղել է Բեյրութի «Գուսան» երգչախմբի ղեկավարը, 1996 թվականից՝ «Հայաստան» նվագախմբի ղեկավար, 1999 թվականից՝ «Մադրիգալ» անսամբլի ղեկավար, 2000 թվականից՝ «Բարսեղ Կանաչյան» երաժշտանոցի տնօրեն։

Երվանդ Երկանյանի գործերը հնչել են ԱՄՆ-ում, Ֆրանսիայում, Անգլիայում, Շվեդիայում, Ֆինլանդիայում, Ռուսաստանում, Հունգարիայում, Արգենտինայում, Լիբանանում և այլուր։

Ստեղծագործություններ 
 Օպերա՝ «Շուշանիկ» (1981)
 Բալետ-օպերա՝ «Մոկաց Միրզա» (1978)
 Խորեոգրաֆիկ կանտատ՝ «Վահագնի ծնունդը» (1987)
 Բալետ՝ «Օրեստ» (1974)
 Բալետ՝ «Էդիպ արքա» (1976) (Վաշինգտոն 1983 թվական, Մոսկվա 1984 թվական)

Սիմֆոնիաներ
 N 1 «Ինքնադիտողություն» (1977)
 N 2 «Հայկ և Բել» (1978)
 N 3 «Անցորդների ձայներ» (1984)
 N 4 «Նեմեսիս» (1986)

Սոնատաներ
 Դաշնամուրի համար N 1 և N 2 (1975-1980)
 Ջութակի և դաշնամուրի համար (1971)
 Ֆլեյտայի և դաշնամուրի համար (1978)

Կոչումներ և մրցանակներ 
 Մեծի Տանն Կիլիկիո «Սուրբ Մեսրոպ Մաշտոց» շքանշան, 1993,
 Հայաստանի արվեստի վաստակավոր գործիչ, 2011,
 Հայաստանի մշակույթի նախարարության Ոսկե մեդալ, 2016,
Մովսես Խորենացու մեդալ, 2021

Ծանոթագրություններ

Արտաքին հղումներ 
Yervand Yerkanian - Chamber Symphony #2
Երվանդ Երկանյան. Մտավորականը նախ և առաջ պետք է լինի արդարության և խղճի իրական արտահայտությունը
Չակերտներ, Երվանդ Երկանյան

Հայ կոմպոզիտորներ
Հայ ջութակահարներ
Կոմպոզիտորներ այբբենական կարգով
ՀՀ արվեստի վաստակավոր գործիչներ